Diari Oficial de la Generalitat Valenciana


Sumari del DOGV 6679, del 27-12-2011 (2011/13421)

RESOLUCIÓ de 22 de desembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni de col·laboració entre l'administració general de l'Estat i la Generalitat, per al desenrotllament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les persones en situació de dependència, i per a l'establiment i finançament del nivell de protecció acordat per a l'exercici de 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6679

Data del DOGV
:   27-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13806


Data del document
:   22-12-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 22 de desembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni de col·laboració entre l'administració general de l'Estat i la Generalitat, per al desenrotllament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les persones en situació de dependència, i per a l'establiment i finançament del nivell de protecció acordat per a l'exercici de 2011. [2011/13060]  
L'administració general de l'Estat i la Generalitat han subscrit, després de la tramitació prèvia reglamentària, el 15 de desembre de 2011, el conveni de col·laboració per al desenrotllament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les persones en situació de dependència, i per a l'establiment i finançament del nivell de protecció acordat per a l'exercici de 2011.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1145/2011, i que figura com a annex d'esta resolució.  
  
València, 22 de desembre de 2011.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
  
Conveni de col·laboració entre l'administració general de l'Estat i la Comunitat Valenciana, per al desenvolupament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les persones en situació de dependència, i per a l'establiment i finançament del nivell de protecció acordat per a l'exercici 2011  
  
Madrid, 15 de desembre de 2011  
  
Reunits  
D'una part, Leire Pajín Iraola, ministra de Sanitat, Política Social i Igualtat, nomenada pel Reial Decret 1329/2010, de 20 d'octubre (BOE número 255, de 21 d'octubre de 2010), en nom i representació de l'administració general de l'Estat, en virtut del que preveu la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra part, Purificación Causapié Lopesino, directora general de l'Institut de Majors i Serveis Socials (Imserso), nomenada pel Reial Decret 22/2010, de 8 de gener (BOE número 8, de 9 de gener de 2010), en nom i representació de l'esmentat Institut, de conformitat amb el que disposa l'article 6.1 de la mencionada Llei 30/1992, de 26 de novembre.  
I, d'una altra part, Jorge Cabré Rico, conseller de Justícia i Benestar Social de la Generalitat, nomenat pel Decret 11/2011, de 28 de juliol (DOCV número 6576, de 29 de juliol de 2011), del president de la Generalitat, pel qual es nomenen consellers, secretària i portaveu del Consell, en nom i representació de la Comunitat Valenciana, autoritzat per l'Acord del Consell de data 25 de novembre de 2011, conforme amb el que establix l'article 17.f de la Llei 5/1983, de 30 de desembre, del Consell.  
Les parts intervenen en nom i representació de les seues respectives administracions públiques, en exercici de les competències que els estan legalment atribuïdes i es reconeixen mútuament i recíprocament legitimitat i capacitat suficient per a obligar-se per mitjà del present conveni en els termes que s'hi contenen, i a este efecte,   
  
  
Exposen  
  
I  
  
Que dins de l'administració general de l'Estat, el Ministeri de Sanitat, Política Social i Igualtat té assignada la direcció de les polítiques de cohesió i inclusió social, de famílies, de protecció del menor i d'atenció a les persones dependents o amb discapacitat, en virtut del que s'ha establit pel Reial Decret 1313/2010, de 20 d'octubre, pel qual es reestructuren els departaments ministerials. Així mateix, el Reial Decret 263/2011, de 28 de febrer, pel qual es desenvolupa l'estructura orgànica bàsica del Ministeri de Sanitat, Política Social i Igualtat, atribuïx a la Secretaria General de Política Social i Consum l'articulació de la participació de l'administració general de l'Estat en el Sistema per a l'Autonomia i Atenció a la Dependència, en els termes previstos per la Llei 39/2006, de 14 de desembre, de Promoció de l'Autonomia Personal i Atenció a les persones en situació de dependència.  
  
Que dins de l'esmentat Ministeri, i adscrit a la Secretaria General de Política Social i Consum, l'Institut de Majors i Serveis Socials (d'ara en avant Imserso) té atribuïda la gestió dels servicis socials complementaris del sistema de la Seguretat Social i també la gestió dels plans, programes i servicis d'àmbit estatal per a persones majors i persones en situació de dependència, en virtut del que establix el Reial Decret 1226/2005, de 13 d'octubre, pel qual s'establix la seua estructura orgànica i funcions.  
  
II  
  
Que la Comunitat Valenciana, de conformitat amb el seu Estatut d'Autonomia, és competent en matèria de servicis socials i, en virtut d'això, ha desenvolupat projectes d'atenció i cura de les persones majors i persones amb discapacitat i en situació de dependència i ha creat recursos i infraestructures per a això en col·laboració amb l'administració general de l'Estat, a fi de millorar l'atenció de les persones que necessiten de l'atenció d'una altra o altres persones o ajudes importants per a realitzar activitats bàsiques de la vida diària i mantindre un determinat nivell de qualitat de vida.  
  
III  
  
Que la Llei 39/2006, de 14 de desembre, en configurar el Sistema per a l'Autonomia i Atenció a la Dependència (d'ara en avant SAAD), establix tres nivells de protecció: el nivell mínim de protecció, el finançament del qual correspon a l'administració general de l'Estat; el nivell de protecció acordat entre l'administració general de l'Estat i l'administració de cada una de les comunitats autònomes, que serà finançat per ambdós administracions a través dels convenis a què es referix l'article 10 de l'esmentada llei, i el nivell addicional de protecció que puga establir cada comunitat autònoma.  
D'esta manera, els esmentats convenis es configuren com l'instrument a través del qual les administracions públiques intervinents acorden els objectius, mitjans i recursos en desplegament del marc de cooperació interadministrativa acordat en el Consell Territorial del SAAD.  
  
  
IV  
  
Que el Consell Territorial del SAAD, fent ús de les funcions que li atribuïx l'article 8.2.a de la Llei 39/2006, de 14 de desembre, va acordar en la seua reunió del dia 1 de juny de 2010 el marc de cooperació interadministrativa, i va establir el criteris de repartiment per al finançament del nivell acordat durant el període de 2010 a 2013, i que és necessari desenvolupar a través dels convenis esmentats. El mencionat marc de cooperació, i a fi d'aconseguir una major estabilitat, conté uns criteris de distribució vàlids per al període 2010 a 2013. D'esta manera, durant tals exercicis no resultarà necessari procedir a l'aprovació d'un nou marc de cooperació, sinó que únicament, i seguint el ja establit a estos efectes en l'esmentat marc, ha de procedir-se a l'actualització dels criteris ja fixats, amb vista a realitzar el repartiment de crèdit de conformitat amb les dades més actualitzades possibles.  
  
Una vegada realitzada l'actualització de les variables contingudes en l'esmentat marc de cooperació per al present exercici 2011, i també el corresponent repartiment dels crèdits aportats per l'administració general de l'Estat per al finançament d'este nivell de protecció, el seu desenvolupament comporta la concreció de les obligacions assumides per l'administració general de l'Estat i per l'administració de les comunitats autònomes, per al finançament de les prestacions i servicis del Sistema, a l'efecte del qual els convenis han d'incorporar, d'acord amb el que disposa l'article 32.3 de la Llei 39/2006, de 14 de desembre, criteris de repartiment en funció de població dependent, dispersió geogràfica, insularitat, emigrants retornats i altres factors. Com altres factors, i per a l'esmentat període 2010-2013 s'ha pres en consideració com a criteris de repartiment la superfície, dades de la gestió duta a terme per les comunitats autònomes (dictàmens de grau i nivell de dependència; programes individuals d'atenció, i prestacions de servicis reconegudes, prenent en consideració, per a procedir al repartiment dels crèdits d'este exercici 2011, les dades registrades en el SISAAD a data d'1 de gener de 2011), la capacitat econòmica i el cost dels servicis, i també el grau d'aplicació en cada comunitat autònoma dels diferents acords adoptats en el si del Consell Territorial del SAAD (en funció de la formació dels cuidadors no professionals i la transposició dels esmentats acords a la normativa autonòmica).  
  
  
V  
  
Que, com a conseqüència de les previsions legals descrites, el Reial Decret 569/2011, de 20 d'abril, pel qual es determina el nivell mínim de protecció garantit a les persones beneficiàries del Sistema per a l'Autonomia i Atenció a la Dependència per a l'exercici 2011 (BOE núm. 112, d'11 de maig de 2011) ha establit les quantitats que l'administració general de l'Estat aporta en este nivell de protecció per a cada persona beneficiària del Sistema en l'esmentat exercici.  
  
VI  
  
Que, en compliment del mandat establit en la disposició transitòria primera de la Llei 39/2006, de 14 de desembre, l'administració general de l'Estat ha inclòs en la Llei 39/2010, de 22 de desembre, de Pressupostos Generals de l'Estat per a l'any 2011 (BOE núm. 311, de 23 de desembre de 2010), els crèdits per a participar en el finançament del nivell acordat per mitjà de la celebració de convenis amb les administracions de les comunitats autònomes. En el mateix sentit, en els pressupostos de l'Imserso per a l'exercici 2011 s'han previst quantitats destinades al finançament del nivell acordat de protecció.  
  
Que, per la seua banda, la Comunitat Valenciana ha disposat en els seus pressupostos corresponents a l'any 2011 crèdits per a l'atenció a les persones en situació de dependència en aplicació del que preveu l'article 32 de Llei 39/2006, de 14 de desembre.  
Per tot l'anteriorment exposat, de conformitat amb allò que s'ha establit en article 6 de l'esmentada Llei 30/1992, de 26 de novembre, el Ministeri de Sanitat, Política Social i Igualtat, en representació de l'administració general de l'Estat, l'Imserso, i la Conselleria de Justícia i Benestar Social, en representació de l'administració de la Comunitat Valenciana, acorden subscriure el present conveni de col·laboració que es regirà per les següents  
  
Clàusules  
  
Primera. Objecte  
1. El present conveni desplega el marc de cooperació interadministrativa i criteris de repartiment de crèdits de l'administració general de l'Estat per al finançament durant 2010-2013 del nivell acordat, aprovat pel Consell Territorial del SAAD, en data 1 de juny de 2010, aplicant per a això el que preveu l'Acord del Consell de Ministres pel qual s'actualitzen les variables previstes en el marc de cooperació interadministrativa i criteris de repartiment de crèdits de l'administració general de l'Estat per al finançament durant 2010-2013 del nivell acordat, i s'aprova el repartiment de crèdits de l'administració general de l'Estat, per al finançament durant l'exercici 2011 del nivell acordat previst en la Llei 39/2006, de 14 de desembre, de Promoció de l'Autonomia Personal i Atenció a les persones en situació de dependència (publicat per la Resolució de l'Imserso de 15 de juny de 2011, BOE núm. 148, de 22 de juny), amb la finalitat d'acordar els objectius, mitjans i recursos per a l'aplicació dels servicis i prestacions previstos en el títol I, capítol II, de l'esmentada llei. L'objecte del conveni és, per tant, determinar les obligacions assumides per cada una de les parts intervinents per al finançament del nivell de protecció acordat previst en l'article 7.2 de l'esmentada llei.  
2. Així mateix, el present conveni té com a objecte contribuir al finançament, per mitjà de l'establiment d'una quantitat especifica per a esta finalitat, de les despeses de gestió del Sistema, singularment les derivades de la valoració de la situació de dependència i suport per al reconeixement i provisió de les prestacions de dependència, i també les despeses derivades de l'acreditació de centres i servicis, i els programes de formació dels cuidadors no professionals, d'acord amb el que preveu l'annex I que s'adjunta al present conveni.  
  
Segona. Desenvolupament del marc de cooperació interadministrativa  
L'administració general de l'Estat, de conformitat amb el que preveu el marc de cooperació i l'acord esmentats col·laborarà amb la Comunitat Valenciana per mitjà de la participació en el finançament de l'aplicació i desenvolupament del nivell acordat del SAAD en esta comunitat.  
  
L'administració general de l'Estat, a través de l'Imserso, aportarà vint milions set-cents vint-i-un mil huit-cents setanta-tres euros (87.360.946 €).  
La Comunitat Valenciana aportarà tres-cents tres milions tres-cents deu mil set-cents huitanta-set euros amb quaranta-nou cèntims (782.577.948,49 €).  
Les esmentades aportacions es realitzaran segons els termes i condicions que es regulen en les clàusules següents.  
  
Tercera. Servicis i prestacions del SAAD  
1. La provisió dels servicis i prestacions del SAAD gestionats per la Comunitat Valenciana s'ajustarà als acords adoptats pel Consell Territorial a este respecte, i en particular al que s'establix en el Reial Decret 727/2007, de 8 de juny, modificat pel Reial Decret 570/2011, de 20 d'abril, sobre criteris per a determinar les intensitats de protecció dels servicis i la quantia de les prestacions econòmiques de la Llei 39/2006, de 14 de desembre.  
2. En l'annex I del present conveni s'establixen els servicis i prestacions nous que seran objecte de finançament a càrrec del present conveni per a fer front a la cobertura de les necessitats atenció de les persones valorades amb el grau III de gran dependència, amb el grau II de dependència severa, i amb el grau I de dependència moderada nivell 2.  
  
3. En relació amb l'aplicació de la prestació econòmica vinculada al servici en l'àmbit territorial de la comunitat autònoma, quan no siga possible l'accés a un servici públic o concertat en els termes que preveu l'article 17 de la Llei 39/2006, de 14 de desembre, es reconeixerà una prestació econòmica de caràcter personal vinculada a l'adquisició del servici en un centre degudament acreditat i previst en el programa individual d'atenció.  
4. Els servicis i prestacions del SAAD es finançaran amb el nivell mínim de protecció garantit per a cada un dels beneficiaris del SAAD, que serà, d'acord amb el que s'establix en el Reial Decret 569/2011, de 20 d'abril, de dos-cents seixanta-sis euros amb cinquanta-set cèntims (266,57 €) per al grau III, gran dependència, nivell 2; de cent huitanta-un euros amb vint-i-sis cèntims (181,26 €) per al grau III, gran dependència, nivell 1; de cent tres euros amb dos cèntims (103,02 €) per al grau II, dependència severa, nivell 2; de setanta euros amb setanta cèntims (70,70 €) per al grau II, dependència severa, nivell 1, i de seixanta euros (60,00 €) per al grau I, dependència moderada, nivell 2. El finançament d'este nivell serà assumida íntegrament per l'administració general de l'Estat en els termes establits en l'article 32 de la Llei 39/2006, de 14 de desembre.  
5. Per a finançar els servicis i prestacions corresponents al nivell de protecció acordat durant l'any 2011, l'administració general de l'Estat aportarà la quantitat de vint milions set-cents vint-i-un mil huit-cents setanta-tres euros (59.519.444 €), incrementant el nivell mínim de protecció a què es referix l'apartat anterior.  
6. La Comunitat Valenciana, per la seua banda, aportarà almenys la mateixa quantitat que l'administració general de l'Estat en ambdós nivells.  
7. Les quantitats a què es referix l'apartat 5 d'esta clàusula podran també destinar-se a contribuir al finançament de les despeses derivades del sistema de valoració de la situació de dependència, i també de les despeses de suport a la gestió per al reconeixement i provisió de les prestacions de dependència amb el límit, per a ambdós finalitats, del 8% de les quantitats previstes en l'apartat 5 d'esta clàusula.  
  
8. Així mateix, les quantitats a què es referix l'apartat 5 d'esta clàusula es podran aplicar al finançament de les despeses derivades de l'acreditació de centres i servicis, i també de programes de formació dels cuidadors no professionals.  
9. Per a determinar la capacitat econòmica dels beneficiaris, la Comunitat Valenciana aplicarà la seua pròpia legislació en esta matèria, ajustant-se al contingut de l'Acord del Consell Territorial del Sistema per a l'Autonomia i Atenció a la Dependència sobre determinació de la capacitat econòmica del beneficiari i sobre els criteris de participació d'este en les prestacions del Sistema per a l'Autonomia i Atenció a la Dependència (Resolució de 2 de desembre de 2008, BOE núm. 303, de 17 de desembre). Tot això sense perjudici de l'aplicació de les regles especials per a valorar les disposicions patrimonials a l'efecte de la determinació de la capacitat econòmica dels sol·licitants de prestacions per dependència, previstes en la disposició addicional cinquena de la Llei 41/2007, de 7 de desembre, per la qual es modifica la Llei 2/1981, de 25 de març, de Regulació del Mercat Hipotecari, i altres normes del sistema hipotecari i financer, de regulació de les hipoteques inverses i l'assegurança de dependència i per la qual s'establix determinada norma tributària.  
  
Quarta. Ajudes econòmiques per a facilitar l'autonomia personal  
De conformitat amb el que establix la disposició addicional tercera de la Llei 39/2006, de 14 de desembre, el Ministeri de Sanitat, Política Social i Igualtat i la Comunitat Valenciana acorden que, a càrrec dels crèdits a què es referix la clàusula tercera, apartat 5, es puguen finançar ajudes econòmiques a les persones en situació de gran dependència, dependència severa i dependència moderada, nivell 2, per a facilitar la seua autonomia personal, d'acord amb les previsions que s'establixen en l'annex I del present conveni.  
  
Cinquena. Aportacions de l'administració general de l'Estat  
1. L'administració general de l'Estat, a través de l'Imserso, aporta per al nivell acordat, com a participació en el finançament del present conveni, la quantitat total de vint milions set-cents vint-i-un mil huit-cents setanta-tres euros (83.795.110 €) a càrrec de l'aplicació econòmica 80.88.248.2 (capítol IV).  
2. Així mateix, l'Imserso, per mitjà del corresponent conveni subscrit amb la Tresoreria General de la Seguretat Social, es farà càrrec de la cotització a la Seguretat Social dels cuidadors no professionals.  
  
Sisena. Aportacions de la comunitat autònoma  
1. La Comunitat Valenciana, a càrrec dels seus propis pressupostos, aporta per al finançament del present conveni la quantitat total de tres-cents tres milions tres-cents deu mil set-cents huitanta-set euros amb quaranta-nou cèntims (599.535.082,49 €), d'acord amb la distribució següent:   
- A càrrec del capítol II, la quantitat de noranta-nou milions nou-cents cinquanta-un mil cent quaranta-sis euros amb noranta-cinc cèntims (31.845.662,95 €).  
- A càrrec del capítol IV, la quantitat de dos-cents tres milions tres-cents cinquanta-nou mil sis-cents quaranta euros amb cinquanta-quatre cèntims (633.564.832,54 €).  
2. Tot això sense perjudici de la quantitat que li corresponga perquè la seua aportació siga almenys igual a la que haja realitzat l'administració general de l'Estat, de conformitat amb el que preveu l'article 32.3 de la Llei 39/2006, de 14 de desembre.  
  
Setena. Pagament de les aportacions de l'administració general de l'Estat  
1. El pagament de les aportacions que corresponen a l'administració general de l'Estat amb l'objecte de finançar l'aplicació i desenvolupament del nivell acordat en la Comunitat Valenciana corresponent a l'any 2011, es du a terme de conformitat amb el que preveu el punt IV.5 de l'esmentat acord pel qual s'actualitzen les variables previstes en el marc de cooperació interadministrativa i criteris de repartiment de crèdits de l'administració general de l'Estat per al finançament durant 2010-2013 del nivell acordat, i s'aprova el repartiment de crèdits de l'administració general de l'Estat per al finançament durant l'exercici 2011 del nivell acordat previst en la Llei de Dependència.  
2. Les quantitats corresponents al nivell mínim de protecció previstes en la clàusula tercera, punt 4, es faran efectives en la forma establida en l'article 3.5 del Reial Decret 614/2007, d'11 de maig, modificat pel Reial Decret 99/2009, de 6 de febrer.  
  
Huitena. Justificació de despeses per la comunitat autònoma  
1. La justificació dels compromisos derivats del present conveni de col·laboració per al desenvolupament del marc de cooperació interadministrativa i del finançament del nivell mínim de protecció garantit per l'administració general de l'Estat es realitzarà per la Comunitat Valenciana una vegada finalitzat l'exercici 2011 i no més tard del 31 de març de l'exercici 2012.  
2. A este efecte, la Comunitat Valenciana remetrà a l'Imserso un estat d'execució de l'exercici, en què indicarà les quanties totals de compromisos de crèdits, obligacions reconegudes i pagaments realitzat en l'any, detallat per cada una de les aplicacions econòmiques del pressupost de despeses de l'Estat des de les quals es van realitzar les transferències de crèdit. L'esmentat estat d'execució es materialitzarà en un certificat firmat pel titular del centre directiu que gestione els crèdits inclosos en este conveni i adverat per l'interventor, d'acord amb el model d'estat d'execució que s'adjunta com a annex II del present conveni.  
3. Els romanents de fons no compromesos resultants en finalitzar l'exercici que es troben en poder de la comunitat autònoma continuaran mantenint el destí específic per al qual van ser transferits i s'utilitzaran en el següent exercici com a situació de tresoreria en l'origen com a romanents que seran descomptats de la quantitat que corresponga transferir a la comunitat autònoma.  
  
Novena. Informació i estadística  
Ambdós parts acorden facilitar la informació que siga necessària sobre l'aplicació de la Llei 39/2006, de 14 de desembre, en la comunitat autònoma, que en tot cas haurà d'ajustar-se als objectius i continguts de la informació arreplegats en l'Acord del Consell Territorial del Sistema per a l'Autonomia i Atenció a la Dependència, sobre objectius i continguts comuns de la informació del Sistema d'Informació del Sistema per a l'Autonomia i Atenció a la Dependència (Resolució de 4 de novembre de 2009, BOE núm. 286, de 27 de novembre de 2009), i a les dades essencials a què es referix l'article 37.2 de la mencionada llei.  
  
  
Deu. Comissió de seguiment   
1. L'organització i supervisió de les activitats corresponents al present conveni de col·laboració són competència de la Comunitat Valenciana, la qual, a l'efecte del que establix l'apartat següent, informarà de les seues actuacions a un equip designat per l'administració general de l'Estat i per la comunitat autònoma.  
2. El dit equip actuarà com a comissió de seguiment del conveni amb funcions de vigilància, interpretació i control de que s'ha pactat, i també d'avaluació del compliment dels compromisos assumits per les parts firmants. El seu funcionament serà l'establit, amb caràcter general, en la Llei 30/1992, de 26 de novembre, i la seua composició, que serà paritària, estarà integrada pels membres següents:  
Per part de l'administració general de l'Estat:  
- Un representant designat per la Secretaria General de Política Social i Consum.  
- Un representant designat per l'Imserso.  
- Un representant designat per la Delegació del Govern en la comunitat autònoma.  
Per part de la Comunitat Valenciana:  
- Tres representants designats per la Conselleria de Justícia i Benestar Social.  
Els càrrecs de president i secretari els designarà la mateixa comissió de forma rotatòria.  
3. Les funcions assignades a la comissió de seguiment s'entenen sense perjudici de les competències del Ministeri de Sanitat, Política Social i Igualtat i de la comunitat autònoma en l'execució del que establix el present conveni.  
  
Onze. Publicitat i difusió  
La Comunitat Valenciana es compromet a destacar, en totes les activitats que realitze per a la difusió de les accions previstes en el present conveni, el finançament efectuat per l'administració general de l'Estat, i també fer-ho constar en tots els materials que reproduïsquen i utilitzen per a la difusió o publicitat dels servicis i prestacions finançats d'acord amb el que establix la disposició addicional segona del Reial Decret 1465/1999, de 17 de setembre (BOE núm. 230, de 25 de setembre), pel qual s'establixen criteris d'imatge institucional i es regula la producció documental i el material imprés de l'administració general de l'Estat.  
  
  
Dotze. Vigència  
La durada del conveni s'estendrà fins al 31 de desembre de 2011 i el seu corresponent exercici econòmic, atés que a este es referixen les dotacions pressupostàries de què cada part disposa per al seu finançament.  
  
Tretze. Causes de resolució  
1. No obstant la vigència establida en la clàusula anterior, serà causa d'extinció l'incompliment del conveni per qualsevol de les parts amb els efectes legals que això comporta, en funció de la que haja incomplit i del moment en què es produïsca este.  
2. En cas de resolució del conveni de col·laboració per incompliment total o parcial de les seues obligacions per part de la Comunitat Valenciana, esta haurà de reintegrar a l'Imserso les quantitats que haguera percebut com a aportació econòmica d'este, i anirà a càrrec de l'esmentada administració el finançament de les activitats que, si és el cas, es troben en curs.  
  
Catorze. Naturalesa i règim jurídic   
1. El present conveni de col·laboració té naturalesa administrativa i es troba fora de l'àmbit d'aplicació de la Llei 30/2007, de 30 octubre, de Contractes del Sector Públic, modificada per la Llei 2/2011, de 4 de març, en virtut del que establix l'article 4.1.c de l'esmentada norma. No obstant això, els principis de l'esmentada llei sí que seran aplicables per a resoldre els dubtes i llacunes que puguen plantejar-se, tal com establix l'article 4.2 del mencionat text legal.  
2. El seu règim jurídic està regulat en l'article 6 de la Llei 30/1992, de 26 de novembre, i en l'Acord del Consell de Ministres de 2 de març de 1990 sobre convenis de col·laboració entre l'administració de l'Estat i les comunitats autònomes.  
3. Així mateix, d'este conveni de col·laboració no es derivarà, en cap cas, cap relació laboral entre la comunitat autònoma o l'administració general de l'Estat i els professionals que duguen a terme l'execució de les activitats que constituïxen el seu objecte.  
  
Quinze. Ordre jurisdiccional  
Donada la naturalesa administrativa d'este conveni de col·laboració, l'ordre jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant la seua execució, sense perjudici de la competència, si és el cas, del Tribunal Constitucional, d'acord amb el que disposa l'article 8.3 de la Llei 30/1992, de 26 de novembre.  
En prova de conformitat, firmen el present conveni de col·laboració per triplicat exemplar al lloc i en la data abans indicats, i un es quedarà en poder de cada part.  
  
Pel Ministeri de Sanitat, Política Social i Igualtat,  
La ministra de Sanitat, Política Social i Igualtat: Leire Pajín Iraola.  
   
Per l'Institut de Majors i Serveis Socials,  
La directora general de l'Imserso: Purificación Causapié Lopesino.  
  
Per la Comunitat Valenciana,  
El conseller de Justícia i Benestar Social: Jorge Cabré Rico.  
  
  
ANNEX I  
  
AL CONVENI DE COL·LABORACIÓ ENTRE L'ADMINISTRACIÓ GENERAL DE L'ESTAT I LA COMUNITAT VALENCIANA, PER AL DESENVOLUPAMENT DEL MARC DE COOPERACIÓ INTERADMINISTRATIVA PREVIST EN LA LLEI 39/2006, DE 14 DE DESEMBRE, DE PROMOCIÓ DE L'AUTONOMIA PERSONAL I ATENCIÓ ALS PERSONES EN SITUACIÓ DE DEPENDÈNCIA, I PER A L'ESTABLIMENT I FINANÇAMENT DEL NIVELL DE PROTECCIÓ ACORDAT PER A L'EXERCICI 2011  
  
  
  
  
  
  
  
  
  
  
  
\* \* \* \* \* \* \* \* \* \* \* \*  
  
ANEXO I  
  
AL CONVENIO DE COLABORACIÓN ENTRE LA ADMINISTRACIÓN GENERAL DEL ESTADO Y LA COMUNITAT VALENCIANA, PARA EL DESARROLLO DEL MARCO DE COOPERACIÓN INTERADMINISTRATIVA PREVISTO EN LA LEY 39/2006, DE 14 DE DICIEMBRE DE PROMOCIÓN DE LA AUTONOMÍA PERSONAL Y ATENCIÓN A LAS PERSONAS EN SITUACIÓN DE DEPENDENCIA Y PARA EL ESTABLECIMIENTO Y FINANCIACIÓN DEL NIVEL DE PROTECCIÓN ACORDADO PARA EL EJERCICIO 2011  
  
  
  
  
ANNEX II  
  
LLEI 39/2006, DE 14 DE DESEMBRE, DE PROMOCIÓ DE L'AUTONOMIA PERSONAL I ATENCIÓ   
A LES PERSONES EN SITUACIÓ DE DEPENDÈNCIA - ESTAT D'EXECUCIÓ DE L'EXERCICI 2011  
  
COMPROMISOS DERIVATS DEL CONVENI DE COL·LABORACIÓ ENTRE L'ADMINISTRACIÓ GENERAL DE L'ESTAT I LA COMUNITAT VALENCIANA PER AL DESENVOLUPAMENT DEL MARC DE COOPERACIÓ INTERADMINISTRATIVA PREVIST EN LA LLEI 39/2006, DE 14 DE DESEMBRE, DE PROMOCIÓ DE L'AUTONOMIA PERSONAL I ATENCIÓ A LES PERSONES EN SITUACIÓ DE DEPENDÈNCIA, I PER A L'ESTABLIMENT I FINANÇAMENT DEL NIVELL DE PROTECCIÓ ACORDAT PER A L'EXERCICI 2011  
  
  
(Nom i cognoms) ..., director/a general de ... de la Comunitat Valenciana,  
  
CERTIFICA  
Que, segons consta en els arxius d'esta comunitat autònoma, s'ha rebut dels Pressupostos Generals de l'Estat de l'any 2011 de l'Imserso una aportació per import total de vint milions set-cents vint-i-un mil huit-cents setanta-tres euros (91.975.395 €), a càrrec de l'aplicació econòmica 55.54.914.1, i que l'estat d'execució de l'exercici 2011 és el que s'especifica a continuació:  
  
  
  
APORTACIONS DE L'INSTITUT DE MAJORS I SERVEIS SOCIALS EN CONCEPTE DE NIVELL ACORDAT: 22.313.419 €  
  
  
APORTACIONS DE L'INSTITUT DE MAJORS I SERVEIS SOCIALS EN CONCEPTE DE NIVELL MÍNIM (aplicació econòmica 39.61.290.8): ... -  
  
  
Que l'aportació de la Comunitat Valenciana per al finançament del SAAD en el territori de la seua competència, en compliment del que establix l'article 32 de la Llei 39/2006, de 14 de desembre, ha sigut, almenys, igual a l'aportació total de l'administració general de l'Estat, de conformitat amb el que establix el conveni subscrit amb data ..., per als fins previstos en estes, i de conformitat amb el que preveu l'article 3.1 del Reial Decret 614/2007, d'11 de maig, sobre nivell mínim de protecció del SAAD garantit per l'administració general de l'Estat.  
  
  
(Lloc i data) ..., ... d ... de 2012  
  
  
  
  
  
  
  
  
  
ANEXO II  
  
LEY 39/2006, DE 14 DE DICIEMBRE, DE PROMOCIÓN DE LA AUTONOMÍA PERSONAL Y ATENCIÓN   
A LAS PERSONAS EN SITUACIÓN DE DEPENDENCIA- ESTADO DE EJECUCIÓN DEL EJERCICIO 2011  
  
COMPROMISOS DERIVADOS DEL CONVENIO DE COLABORACIÓN ENTRE LA ADMINISTRACIÓN GENERAL DEL ESTADO Y LA COMUNITAT VALENCIANA PARA EL DESARROLLO DEL MARCO DE COOPERACIÓN INTERADMINISTRATIVA PREVISTO EN LA LEY 39/2006, DE 14 DE DICIEMBRE, DE PROMOCIÓN DE LA AUTONOMÍA PERSONAL Y ATENCIÓN A LAS PERSONAS EN SITUACIÓN DE DEPENDENCIA, Y PARA EL ESTABLECIMIENTO Y FINANCIACIÓN DEL NIVEL DE PROTECCIÓN ACORDADO PARA EL EJERCICIO2011  
  
(Nombre y apellidos ..., director/a general de ... de la Comunitat Valenciana,  
  
CERTIFICA  
Que, según consta en los archivos de esta comunidad autónoma, se ha recibido de los Presupuestos Generales del Estado del año 2011 del Imserso, una aportación por importe total de veinte millones setecientos veintiún mil ochocientos setenta y tres euros (30.991.292 €), con cargo a la aplicación económica 26.75.079.1, siendo el estado de ejecución del ejercicio 2011 el que se especifica a continuación:  
  
  
  
APORTACIONES DEL INSTITUTO DE MAYORES Y SERVICIOS SOCIALES EN CONCEPTO DE NIVEL ACORDADO: 91.791.486 €  
  
  
APORTACIONES DEL INSTITUTO DE MAYORES Y SERVICIOS SOCIALES EN CONCEPTO DE NIVEL MÍNIMO (aplicación económica 07.64.381.9): ... -  
  
  
Que la aportación de la Comunitat Valenciana para la financiación del SAAD en el territorio de su competencia, en cumplimiento de lo establecido en el art. 32 de la Ley 39/2006, de 14 de diciembre, ha sido al menos igual a la aportación total de la administración general del Estado, de conformidad con lo establecido en el convenio suscrito con fecha ..., para los fines previstos en el mismo, y de conformidad con lo previsto en el art. 3.1 del Real Decreto 614/2007, de 11 de mayo, sobre nivel mínimo de protección del SAAD garantizado por la administración general del Estado.  
  
  
(Lugar y fecha) ..., ... de ... de 2012  
  
  
  
